Lizette Van De Heg
’n Verhaal van lief en leed en hoe die liefde triomfeer.
Dit is die verhaal van Maria – ’n ongetroude jong meisie van ’n Nederlandse dorpie naby Vlissingen. Maria is swanger en haar stiefpa sit haar op ’n boot om by haar tante in die Hollandse platteland te gaan bly om die baba te gaan hê uit die oog van die dorp waar haar stiefpa predikant is. Haar tante aanvaar haar in liefde en vra nooit uit na die pa van die kind nie. Die dorpsgebied se predikant, Reijer begin ook by Maria kuier, ten spyte daarvan dat sy swanger is.
Ná die verloop van interessante dog hartseer gebeure, leer Maria uiteindelik om haar babadogter, Mara, lief te kry. Sy leer ook in die proses om vrede te maak met God as barmhartige en liefdevolle Vader en nie die soort pa wat sy ken nie.
In 2009 debuteer Lisette van de Heg met haar roman Mara, waarvoor sy die Christelike Boekprys in Holland gewen het. Die boek is vertaal in vyf tale, onder andere Duits en Engels. In 2011 koop die filmvervaardiger Nick Jongerius van Pellicola die filmregte en kondig aan dat die boek as film ook sal verskyn. Van de Heg is opgelei as tandartsassistent. Sy is getroud, het twee kinders en woon saam met haar gesin in Barneveld in Nederland.
You're reviewing: Mara (Sagteband)
"Aandoenlik. "n Heerlike leesbare verhaal wat jou nie onaangeroer sal raak nie. Dat soveel vrede kan volg op vergifnis, en dat vreugde weer moontlik is ten spyte van hartseer -- dit het my diep geraak. Lees gerus." - Posted on 7/20/15
"Die verhaal wys weereens waartoe die mens in staat is - maar dat jy saam met God jou struikelblokke kan oorkom. Baie hartseer verhaal, maar daar is soveel wat jy uit Maria se storie kan neem...
ROMEINE 8:28: "En ons weet dat God alles ten goede laat saamwerk vir hulle wat Hom liefhet, hulle wat geroep is volgens Sy doel vir hulle lewe." " - Posted on 7/16/15
"Ek was geweldig aangedaan ná ek Mara gelees het. Die leser belééf Maria se pyn, verstaan haar soeke na identiteit en worstel saam met haar deur al die vrae… hoe kan 'n goeie God slegte dinge laat gebeur, waar was Hy toe ek Hom nodig gehad het…? Die verhaal is boeiend. Maak gereed om te lees sonder ophou!" - Posted on 4/14/15